Kirkens Korshær mangler indtægter for ti millioner kroner om måneden, og hilser derfor hjælpepakken varmt velkommen.

Et enigt Folketing har tirsdag indgået en aftale om en hjælpepakke til organisationer, der hjælper hjemløse med mad og at få tag over hovedet.

Det skriver Social- og Indenrigsministeriet i en pressemeddelelse.

I alt sender Folketingets partier 5,5 millioner kroner i støtte til organisationer på hjemløseområdet.

Pengene gives direkte til ni organisationer, så de her og nu kan bruge midlerne til enten at udvide egne tilbud eller til at leje værelser på lokale hoteller, skriver ministeriet.

I pressemeddelelsen takker social- og indenrigsminister Astrid Kragh (S) partierne for at skaffe hurtig hjælp til udsatte mennesker.

- Sårbare mennesker som hjemløse bliver dobbelt sårbare under coronakrisen. Derfor hjælper vi nu organisationerne direkte, så flere hjemløse kan få tag over hovedet og et måltid mad, siger hun videre.

Megafon søger respondenter Politiken og TV2 Nyhederne har i mange år samarbejdet med analyseinstituttet Megafon om at afdække danskernes holdninger til politiske og samfundsrelevante emner. Kunne du tænke dig at være medlem af Megafon’s Danmarkspanel? Det er et repræsentativt sammensat ”mini-Danmark”, hvor medlemmerne løbende får tilsendt spørgsmål. Panelets besvarelser bliver blandt andet brugt som baggrund til aktuelle artikler og indslag i Politiken og TV 2 Nyhederne. Hvis du vil have din stemme hørt i debatten, så tryk her og tilmeld dig.

Har mistet indtægter for ti millioner kroner

En af de organisationer, der modtager penge, er Kirkens Korshær, der får en million kroner. Her glæder chef for Kirkens Korshær, Helle Christiansen, sig over pengene.

- Det er mange penge i vores sammenhæng, og vi kan få dem til at række langt, siger hun til TV 2.

Kirkens Korshær er udfordret af, at de har været nødt til at lukke alle deres 240 genbrugsbutikker af hensyn til deres mange frivillige. De frivillige er hovedsageligt er ældre mennesker, der er i risikogruppen i forhold til coronavirussen.

Butikkerne giver månedligt organisationen indtægter for ti millioner kroner, fortæller Helle Christiansen. Pengene bliver brugt næsten lige så hurtigt, som de kommer ind, og derfor er der i en situation som denne ikke penge på kistebunden hos Kirkens Korshær.

- Det har slået et kæmpe hul i kassen, siger Helle Christiansen, der understreger, at de hos Kirkens Korshær er glade for alle de penge, som de får i denne tid fra både politikere, private og virksomheder.

- Alt, hvad vi kan få af hjælp, har en rigtig stor betydning, siger hun til TV 2.

Sådan fordeles pengene